बोफोर्स घोटाला : क्वात्रोच्चि मामले की सुनवाई 10 फरवरी को  
सीबीआई की रिपोर्ट का विरोध करते हुए वकील अजय अग्रवाल ने कहा कि वह साबित कर सकते हैं कि सीबीआई के पास क्वात्रोच्चि के खिलाफ़ ठोस सबूत हैं।
क्वात्रोच्चि के खिलाफ़ केस बंद करने के मामले की सुनवाई अब 10 फरवरी को होगी। दिल्ली की तीसहज़ारी कोर्ट में सीबीआई की क्लोज़र रिपोर्ट पर सुनवाई के दौरान एडिशनल सॉलिसिटर जनरल ने कहा कि केस बंद करने के मुद्दे पर सरकार अपने रुख़ पर कायम है।  उन्होंने कोर्ट से कहा कि उन्हें यह बताने को कहा गया है कि इस मसले पर सरकार के रुख़ में कोई बदलाव नहीं आया है। उन्होंने इनकम टैक्स ट्राइब्यूनल के दावे को अप्रांसंगिक बताया है।